[{"text_idx": "#000000", "text": "Kinejoj plenplenaj je homoj, restoracioj kun longaj vicoj, vidindejoj kovritaj de turistoj -- en la ferioj de la Printempa Festo, kiuj j\u0302us forpasis, alfluis ondoj de konsumado. En la kina merkato, danke al multaj bonkvalitaj filmoj, ekzemple, Full River Red (Tutrivera Rug\u0302o) kaj The Wandering Earth II (La Vaganta Tero II), la totala enspezo de biletejoj atingis 6,758 miliardojn da juanoj, tio estas, la dua loko de bileteja enspezo en la c\u0302ina kinhistorio dum la Printempa Festo."}, {"text_idx": "#000001", "text": "Spektanto, \"La unuan tagon de la lunkalendara jaro, c\u0302ar bonaj filmoj estas prezentataj, nepras spekti ilin, c\u0302u ne? Tiajn filmojn oni nomas printempfestaj. Ili estas novaj kaj plenaj de etoso kaj kulturo, al kiuj ni jam kutimas.\""}, {"text_idx": "#000002", "text": "Dum la ferioj la turisma merkato same varmig\u0302is. La 27an de januaro la reta turisma platformo Ctrip publikigis \u201cResuma Raporto pri Turismo dum la Printempa Festo 2023\u201d, kiu montras, ke en la c\u0302i-jara Printempa Festo la enlandaj kaj eksterlandaj mendiloj por turismo atingis la pinton, kiu estas la tria en la sinsekvaj tri jaroj, kaj la nombro de mendiloj 4-oblig\u0302as ol tiu de la antau\u0306a jaro."}, {"text_idx": "#000004", "text": "De post malfermig\u0302o de kontrau\u0306pandemiaj politikoj la nombro de turistoj en Pekino kaj ec\u0302 el aliaj lokoj konstante kreskas. Dum la printempfestaj ferioj mendiloj c\u0302iam pli kreskis. De la antau\u0306vespero de la Novjaro g\u0302is la kvina tago de la lunkalendara jaro nia hotela rezerviteco jam atingis 90%."}, {"text_idx": "#000006", "text": "La reg\u0302ustigo de kontrau\u0306pandemiaj politikoj komunikis pozitivan signalon. Kaj intertempe alvenis la Novjara tago kaj la Printempa Festo, kio vigligis iagrade la fidon pri la konsuma merkato."}, {"text_idx": "#000007", "text": "La konsuma ondo formita dum la ferioj de la Printempa Festo antau\u0306signas, ke c\u0302i-jare la c\u0302ina ekonomio iras al bona situacio. Lastatempe UN publikigis raporton\u201cLa Monda Ekonomia Situacio kaj Perskpektivoj 2023\u201d. G\u0302i prognozas, ke la monda ekonomio falos de 3% en 2022 g\u0302is 1,9% en 2023, sed la c\u0302ina ekonomio kreskos je 4,8% en 2023."}, {"text_idx": "#000009", "text": "Malsame al aliaj evoluantaj landoj, C\u0302inio tenas fortan financan politikon kaj monan politikon, kaj tial el financa kaj mona rigardoj C\u0302inio estas forte subtenata por g\u0302ia ekonomia kresko."}]